
2022 жылғы «17» қазан                    № 159                              Бішкек қаласы
Кеден одағы комиссиясының 2009 жылғы 27 қарашадағы № 130 шешіміне және азық-түлік және парфюмерлік-косметикалық өнімді, сондай-ақ маталар мен жіптерді өндіру және өткізу үшін тауарлардың жекелеген түрлеріне қатысты Еуразиялық экономикалық комиссия Кеңесінің кейбір шешімдеріне өзгерістер енгізу туралы
2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 16 және 18-тармақтарына, 2015 жылғы 16 қазандағы Еуразиялық экономикалық одақтың кедендік аумағына тауарларды әкелу мен олардың айналысының кейбір мәселелері туралы хаттамасының 3-бабына және Жоғары Еуразиялық экономикалық кеңестің 2014 жылғы 
23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 7, 16 және 
132-тармақтарына сәйкес Еуразиялық экономикалық комиссия Кеңесінің 2022 жылғы 17 наурыздағы № 12 өкімін іске асыру және Еуразиялық экономикалық одаққа мүше мемлекеттердің экономикаларының тұрақтылығын қамтамасыз ету мақсатында Еуразиялық экономикалық комиссия Кеңесі шешті:
1. Кеден одағы Комиссиясының «Еуразиялық экономикалық одақты бірыңғай кедендік-тарифтік реттеу туралы» 2009 жылғы 27 қарашадағы 
№ 130 шешімінің 7-тармағының 7.1.55-тармақшасында:

а) бірінші абзац мынадай редакцияда жазылсын:

«7.1.55. Одақтың кедендік аумағына тиісінше медициналық бұйымдар мен парфюмерлік-косметикалық өнімдерді өндіру және өткізу үшін әкелінетін, ЕАЭО СЭҚ ТН 3920 43 100 9 кодымен сыныпталатын винилхлорид полимерлерінен жасалған пленка және ЕАЭО СЭҚ ТН 
7616 99 900 8 кодымен сыныпталатын алюминийден жасалған қысқыш сақиналар.»;

б) үшінші абзацта «Еуразиялық экономикалық комиссия Кеңесінің 2022 жылғы 23 қыркүйектегі № 150 шешімі күшіне енген күннен бастап» деген сөздер «2022 жылғы 1 қазаннан бастап» деген сөздермен ауыстырылсын;

в) төртінші абзацта «медициналық бұйымдарды өндіру және өткізу үшін» деген сөздер «осы тармақтың бірінші абзацында көрсетілген мақсаттарда» деген сөздермен ауыстырылсын.

2. Еуразиялық экономикалық комиссия Кеңесінің 2015 жылғы 
14 қазандағы № 59 шешімімен бекітілген Дүниежүзілік сауда ұйымына қосылу шарты ретінде қабылданған міндеттемелерге сәйкес Қазақстан Республикасы Еуразиялық экономикалық одақтың Бірыңғай кедендік тарифі баждарының мөлшерлемелерімен салыстырғанда неғұрлым төмен кедендік әкелу баждарының мөлшерлемелерін қолданатын тауарлардың және осындай баждар мөлшерлемелері мөлшерінің тізбесінде ЕАЭО СЭҚ ТН 2106 90 980 8 және 8536 50 110 9 коды бар позицияларда үшінші бағанда «15» деген сілтеме белгісі «3» деген сілтеме белгісімен ауыстырылсын.

3. Еуразиялық экономикалық комиссия Кеңесінің «Кеден одағы комиссиясының кейбір шешімдеріне өзгерістер енгізу және Еуразиялық экономикалық одаққа мүше мемлекеттердің экономикаларының тұрақтылығын арттыруға бағытталған шараларды іске асыру мақсатында Еуразиялық экономикалық одақтың кедендік аумағына әкелінетін тауарлар тізбесін бекіту туралы» 2022 жылғы 17 наурыздағы № 37 шешіміне мынадай өзгерістер енгізілсін:

а) көрсетілген Шешімге № 2 қосымша «Пластмассадан жасалған пленка» деген атауы бар позицияның алдында мынадай мазмұндағы позициялармен толықтырылсын:

	«1517 90 990 0
	Құрамында арахидон қышқылы бар май

	1901 90 980 0
	Балалар тағамын өндіру үшін пайдаланылатын құрғақ сүт негізі

	3504 00 900 0
	Сарысу ақуызының гидролизаты»;


б) көрсетілген Шешімге № 6 қосымшада:

ЕАЭО СЭҚ ТН 5508 10 100 0 коды бар позициядан кейін мынадай мазмұндағы позициямен толықтырылсын:

	«5508 20 900 0
	Бөлшек сауда үшін өлшеп оралған жасанды талшықтардан жасалған тігін жіптері»;


«Синтетикалық талшықтардан жасалған маталар, басқалары» атауы бар позиция ЕАЭО СЭҚ ТН «, 5515 99 800 0» кодымен толықтырылсын.
4. Осы Шешім ресми жарияланған күнінен бастап күнтізбелік 
10 күн өткен соң, бірақ Еуразиялық экономикалық комиссия Алқасының азық-түлік өнімдерінің жекелеген түрлеріне және батырмалы ажыратып-қосқыштарға қатысты Еуразиялық экономикалық одақтың Бірыңғай кедендік тарифінің кедендік әкелу баждарының мөлшерлемелерін белгілеу туралы шешімі күшіне енген күннен ерте емес мерзімде күшіне енеді және 
2022 жылғы 1 қазаннан туындаған құқықтық қатынастарға қолданылады.

